Title: ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพัทลุง เรื่อง การให้ความเห็นชอบโครงการจัดรูปที่ดินเพื่อพัฒนาพื้นที่บริเวณชุมชนนางลาด อำเภอเมือง จังหวัดพัทลุง

ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพัทลุง

ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดพัทลุง
เรื่อง
การให้ความเห็นชอบโครงการจัดรูปที่ดินเพื่อพัฒนาพื้นที่บริเวณชุมชนนางลาด
อำเภอเมือง
จังหวัดพัทลุง[๑]

ด้วยกรมโยธาธิการและผังเมือง
โดยสำนักงานโยธาธิการและผังเมืองจังหวัดพัทลุง ผู้รับมอบอำนาจ ได้เสนอคณะกรรมการจัดรูปที่ดินเพื่อพัฒนาพื้นที่ส่วนจังหวัด
เพื่อขอความเห็นชอบโครงการ จัดรูปที่ดินเพื่อพัฒนาพื้นที่บริเวณชุมชนนางลาด
อำเภอเมืองพัทลุง จังหวัดพัทลุง ซึ่งอยู่ในเขตเทศบาลเมืองพัทลุง เป็นพื้นที่บริเวณด้านเหนือ
จดถนนเสน่ห์เจริญ ด้านตะวันออก จดแปลงที่ดินของนายอนุวัฒน์ ไชยรัตน์, นายอุทิศ รามสวัสดิ์, นายเจือ ปฐมภาค, นางสาววิไลลักษณ์ ปฐมภาค, นางจันทนา มโนภักดี นางนันทวดี วิโรจน์สงคราม และนางจันทร์ฉาย ปฐมภาค
ด้านใต้ จดถนนราเมศว์ร และด้านตะวันตก จดแปลงที่ดินนายสำราญ สายแก้ว, นางคะนึงนุช หลักเมือง, นางห้อง เทพชนะ นางจริยา
ทองคำ, นายชม หนูพริก, นางแปลก
เอียดแดง, นายสิริชัย บุญเผือก, นายเจตน์
ทองคำ นายสัมพันธ์ ทองคำ และนางจันทร์ฉาย ปฐมภาค ขนาดพื้นที่ประมาณ ๓๙ ไร่
หรือประมาณ ๒๖,๔๐๐ ตารางเมตร
ตามแผนผังแสดงขอบเขตโครงการจัดรูปที่ดินเพื่อพัฒนาพื้นที่บริเวณชุมชนนางลาด เขตเทศบาลเมืองพัทลุง
อำเภอเมืองพัทลุง จังหวัดพัทลุง ท้ายประกาศนี้

อาศัยอำนาจตามความในมาตรา ๔๗
แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ คณะกรรมการจัดรูปที่ดินเพื่อพัฒนาพื้นที่ส่วนจังหวัดพัทลุง
ได้พิจารณาและให้ความเห็นชอบโครงการจัดรูปที่ดินเพื่อพัฒนาพื้นที่ดังกล่าวแล้ว
เมื่อวันพฤหัสที่ ๑๗ ตุลาคม ๒๕๕๖

ประกาศ
ณ วันที่ ๒๕ ธันวาคม พ.ศ. ๒๕๕๖
เสรี  สิงหะไตร
ผู้ว่าราชการจังหวัดพัทลุง
ประธานคณะกรรมการจัดรูปที่ดินเพื่อพัฒนาพื้นที่ส่วนจังหวัดพัทลุง

[เอกสารแนบท้าย]

๑. แผนผังแสดงบริเวณพื้นที่โครงการจัดรูปที่ดินเพื่อพัฒนาพื้นที่ส่วนจังหวัดพัทลุง
เรื่อง การให้ความเห็นชอบโครงการจัดรูปที่ดินเพื่อพัฒนาพื้นที่บริเวณชุมชนนางลาด อำเภอเมือง
จังหวัดพัทลุง

(ดูข้อมูลจากภาพกฎหมาย)

ปริยานุช/ผู้จัดทำ
๑๔ มกราคม ๒๕๕๗

อุษมล/ผู้ตรวจ
๑๓ กุมภาพันธ์
๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๓ ง/หน้า ๓๑/๘ มกราคม ๒๕๕๗